قل هذه سبيلي ادعو الى الله على بصيرة انا ومن اتبعني وسبحان الله وما انا من المشركين السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله
وبيدك الخير كله وبيدك الخير كله. وبيدك الخير كل الخير كله. واليك يرجع الامر كله. لبيك يا ربنا فيا مولانا وسعديك والخير كله في يديك والشر ليس اليك. نحن بك واليك تباركت وتعاليت. نستغفرك
ونتوب اليك. اللهم صل على حبيب قلوبنا وطبيب قلوبنا وشفيعنا يوم العرض عليك. محمد صلى الله عليه وسلم اللهم صلي عليه عدد قطر الامطار. اللهم صلي عليه عدد ورق الاشجار. اللهم صلي عليه عدد مكاييل البحار. اللهم صلي عليه
عدد ما اظلم عليه الليل واضاء عليه النهار. اللهم صل على محمد وعلى ال محمد كما صليت على ابراهيم وعلى ال ابراهيم انك حميد مجيد ثم اما بعد اخواني في الله. اخواني في الله تخيلوا معي لو يعني لعيب مسلا نازل يشيل اثقال ما هوش قادر يشيل عشرة كيلو. عشرة كيلو بينيموه في الارض
هل هيقدر ينزل بطولة يشيل فيها متين وخمسين كيلو يبقى شيء مضحك طبعا. طب لعيب لما بيجري في الملعب ما يقدرش يجيب عشر دقايق الا ونفسه يتقطع هل هيقدر ينزل مباراة ساعة ونص كاملة ما ينفعش طبعا. طب اخواني في الله اخي في الله اختي في الله. رمضان تلاتين يوم تلاتين يوم مطلوب منك فيهم
قراية قرآن متواصلة. قراءة قرآن تلاتين يوم متصلة. يبقى ازا كان واحد ما بيقدرش يكمل ساعتين على بعض قراية قرآن ما بيقدرش يكمل ساعة على بعض قراية قرآن. هيقدر يفضل تلاتين يوم متصلة. يقرأ قرآن بلا انقطاع. ازاي يا اخواني؟ يا جماعة رمضان اتنين ونص مليون
سانية اتنين ونص مليون سانية. تلاتة واربعين الف دقيقة. رمضان سبعمية وعشرين ساعة. تلاتين يوم. رمضان المفروض يتعد بالسنة فكرنا ان احنا نعمل ساعة رمضانية تعد باقي على نهاية رمضان. من اول اتنين ونص مليون سانية من لحزة بدايته نازل. بعد كده
تلاتة واربعين الف دقيقة. بعد كده سبعمية وعشرين ساعة بعد كده تلاتين يوم. تحس انك انت تبص في الساعة دهيت. قلبك يتخطف وانت شايف العداد نازل. وانت شايف اغلى ساعات حياتك بتتسحب منك. اخواني في الله. اللي ما هوش قادر ان هو يقرأ ساعة قرآن واحدة. هيقعد سبعمية وعشرين ساعة يقرا القرآن ازاي؟ هيقعد تلاتين
يوم يقرا القرآن ازاي؟ ازاي يبقى اذا من الان؟ يجب ان احنا نفتح ملف علاقتنا بكتاب الله. علاقتنا بالروح وكذلك اوحينا اليك روح من امرنا ده الروح رمضان جاي شهر عودة الروح. شعبان جاي نستعد بالقرآن يبقى شهر عودة الروح. عايزين الروح ترجع برمضان. الروح ترجع لك. الروح ترجع لك
روح الايمان واليقين روح الرغبة في الوصول الى الله. الروح ترجع للامة كلها. عايزين الروح يا جماعة. اللي ما عادتش موجودة دلوقتي عند اكثر اكثر الناس في الامة ربنا يعافينا يا رب. عودة الروح. عايزين نتكلم عن كتاب الله. عايزين ننبهر بكتاب الله. عايزين نعرف كتاب ربنا هيعمل لنا ايه؟ عايزين نتشوق للمصحف دهو
عايزين نخرج يا جماعة عايزين نخرج باذن الله من هذه الحلقة بعد هذه الحلقة ندخل في شعبان. نمسك بازن الله سبحانه وتعالى نعكف على كتاب الله. نقرأ ونقرأ ونقرأ ندخل رمضان نحصد الثواب. في رمضان حظ باذن الله سبحانه وتعالى نخرج من رمضان الروح رجعت لنا تاني. باذن الله. يا جماعة القرآن. القرآن ممكن
ايه؟ القرآن بيديك خط سير في الحياة. القرآن بيعدي المسار حياتك. القرآن بيغير مسار حياتك كلها. القرآن بيصحح وجهة حياتك ووجهة ازاي ؟ شف ربنا بيقول ايه ؟ ذلك اليوم الحق فمن شاء اتخذ الى ربه مأبا. ذلك اليوم الحق يعني ايه ؟
يعني ايه هو اليوم الحق؟ اليوم الحق يعني اللي هيحصل هيحصل اللي هيقع هيقع يعني ايه ؟ طب ما يا جماعة كل واحد مستني يوم. اللي بيحضر ماجستير مستني يوم ما ينجح في الماجستير. اللي بيحضر دكتوراه مستني يوم ما ينجح
الدكتوراه الطالب ده مستني يوم التخرج. ده مستني يوم الجواز. دي مستنية يوم الخطوبة. ده مستني عشر سنين بيشتغل برة ومستني اليوم اللي هيرجع فيها بلده ويتمتع بالفلوس اللي حوشها. ده مستني كل الايام دي ممكن ما تحصلش. كل الايام دي ممكن ما تجيش. ممكن واحد سافر يشتغل برة عشرين سنة. ومش هيلحق ييجي
يوم اللي هيرجع فيه. زي اللي ماتوا مسلا الله يرحمهم في السلام تمانية وتسعين. كان بقى لهم ناس بقى لهم سنين طويلة واول مرة ينزلوا مصر. يبقى ممكن اليوم بتاع الرجوع ما يجيش
ممكن طالب قعد سنين طويلة في شهادة عشان يا اخي يجي يوم النجاح ومش هييجي يوم النجاح هيموت قبلها. او هييجي يوم النجاح ومش هينتفع. بيوم جني الثمرة. يعني ايه؟ ذلك اليوم
هو ده اليوم الحقيقي. هو ده اليوم اللي محقق حقيقي. هو ده اليوم اللي جاي جاي. اي حاجة اي حاجة خلافه مستقبل مظنون مش مستقبل يقيني. ممكن وممكن ما تجيش ممكن تحصل وممكن ما تحصلش
ذلك اليوم الحق. طب والنتيجة ايه؟ فمن شاء اتخذ الى ربه الى ربه. يعني عدلوا خط سيركم. لما الواحد بيمشي في الشارع بيحس ان معظم الناس عايزة خط سيرها يتصلح. معزم الناس خط سيرها في الحياة غلط. معزم الناس اتجاهها ووجيتها في الحياة غلط. الاية دي بتقول لمعزم
البشرية عايزة تغير خط سيرها. الناس دي كلها عايزة تعدي الخط السير بتاعها. ذلك اليوم الحق هو ده اللي هييجي يقينا. جاي جاي استعد من شاء اتخذ الى ربه مآبا. صحح خط السير بتاعك. انا انذرناكم رسالة من الله لكل البشرية. عذابا قريبا
يا اللي ما انتش مصدق قريب اوي هتشوف. يا اللي ما انتاش موقن قريب اوي هتشوف بعينيك. يا اللي يا اللي انت غافل ومدي ضهرك قريب اوي هتلاقي نفسك. جوة
هذه الاحداث انا انذرناكم عذابا قريبا يوم ينظر المرء ما قدمت يداه. ويقول الكافر ايه؟ يا ليتني كنت ترابا. بيقولها امتى؟ اما يشوف البهائم بقى التراب قدام عينيه. ربنا بيوري الخلائق
اية انه قادر زي ما قدام عينيهم التراب بقى بشر في اول يوم القيامة قدام عينيهم المخلوقات تبقى تراب. بعد كده في يوم القيامة ربنا يوري الناس كلها قدرة الملك سبحانه وتعالى. قدرة الملك. ساعتها يقول يا ليتني كنت ترابا. هو قصده ايه؟ قصده ان هو كان يبقى يعني زي
واتحول لتراب كان قال يا ليتني كنت بهيمة. كان قال يا ليتني كنت كلب ولا كنت الله! طب قصده ايه؟ قصده ان هو يتحول ساعتها لتراب. كان قال يا ليت
صرت ترابا. امال يعني ايه يا ليتني كنت ترابا. كانه بيقول يا ريتني ما اتخلقت. يا ريتني ما جيت الحياة. يا ريتني ما عرفت حياة اصلا بالله وفوق كل ده. يعني هو بيحسد البهيمة ولا بيحسد التراب؟ بيحسد التراب. بيبص لشوية التراب. بيقول يا ريتني كنت زيكم تراب. تراب غير
مكلف من الاساس يا ليتني كنت ترابا. بيحسد البهائم وبيحسد التراب. وبيتمنى انه يتحول لتراب وبيتمنى انه ما كانش اتخلق اصلا ذلك اليوم الحق. طب والنتيجة فمن شاء اتخذ الى ربه مآبة. القرآن بيسمح خط سيرك
القرآن بيعدي المصارك في الحياة. شوفوا الصحابة يا اخواني اول ما القرآن نزل على الصحابة عايزين الاحساس ده يبقى في قلوبنا. احساس الصحابة هم اول مرة بيسمعوا عن الجنة جنات لهم جنات تجري من تحتها الانهار. اول اية نزلت عن الجنة في سورة التكوير. اول اية في السور الاولى بقى لما نجيب السور الاولى ونجيب اول مرة
ربنا نزل اية عن الجنة. اول مرة نزلت اية عن النار. اول مرة نزلت اية عن القيامة. اول مرة نزلت اية عن النظر لوجه الله سبحانه وتعالى. دا اول اية
نزلت عن الكنة لهم جنات تجري من تحتها الانار. يعني ايه؟ يعني ايه واحد ساكن في قصر تجري من تحته الانهار؟ يعني بحري من الاربع جهات. طب هم كانوا سحرة من
الاربع جهات بعدها ربنا في سورة القيامة يجيب لهم اول اية في النظر لوجه الله. وجوه يومئذ ناضرة الى ربها ناظرة ربنا سبحانه وتعالى اول اية نزلها عن يوم القيامة. كانت في سورة القلم يوم يكشف عن ساق ويدعون الى السجود فلا يستطيعون. العلماء اثبتوا
من هنا صفة الصاق لله سبحانه وتعالى. وبرضو اثبتوا انه يكشف عن صد في اللغة العربية. معناها ان زي الامام الطبري يوم حرب وشدة. تخيلوا ان اول مرة يسمعه عن يوم القيامة سامعين ان هو حرب حرب. يعني فيه حرب احنا مش رايحين يوم حساب! ده احنا رايحين يوم معركة! معركة! حرب! حرب
كل من حرم الله من المعاصي في الدنيا يوم يكشف عن سقوة يدعون الى السجود. كل اللي اتكبر في الدنيا فلا يستطيعون. ظهورهم تبقى عاملة زي قرن الثور. بالظبط كده وما يقدروش خلاص
المفاصل اتسحبت منهم نعمة المفاصل. ما عدش فيه مفاصل في اجسادهم. ويدعون الى السجود فلا يستطيعون. خاشعة ابصارهم ترهقهم ذلة وهم واقفين هيموتوا عشان يسجدوا. هيموتوا عشان يقفوا بين ايدين ربنا. هيموتوا عشان يركعوا وما عادش ينفع خلاص. وقد كانوا يدعون الى السجود وهم سالمون
كأن ربنا سبحانه وتعالى بيبين لهم من اول مشهد عن يوم القيامة. يوم القيامة ده ايه! يوم القيامة ده شيء افظع مما نتخيل. يوم القيامة ده شيء رهيب. يوم القيامة ده عايز استعداد
قد ايه ؟ اشتغل من الوقت عشان ما تندمش يوميها. اول اية سمعوها عن النار كانت في سورة المزمل في قول الله ان لدينا انكالا وجحيما كان التنكيل والعياذ بالله. التنكيل بالعاصي وجحيم. النار المسلطة في مكان ضيق عميق والعياذ بالله. وجحيما. والتنكيل
وجحيم منكرة. جحيمة للتهويل والتفخيم والتعظيم. وطعاما ذا غصة. طعاما ذا غصة. تخيلوا يا جماعة يعني الطعام اللي يقف في الزور لا هو بينزل ولا هو بيخرج وعذابا اليما. هو لسة بعد كل دا عذاب يا رب! لسة بعد كل الاية لسة في عذاب! اول مرة يسمعه
القرآن اول مرة تعيش قلوبهم مع القرآن عايزين نعيش كده مع القرآن. عايزين في شعبان يا جماعة عند السلف كان شعبان شهر القرآن. كانوا بيسموا شعبان شهر القرآن. وفي اثر ان شعبان
سأل الله يا رب اعطيت رمضان واعطيت رمضان. فماذا اعطيتني؟ فقال اعطيتك تلاوة القرآن. كأن شعبان زي ما السلف قالوا شهر القرآن يا جماعة عايزين نبدأ تاني الروح ترجع فينا. تلاتين يوم متواصل قراءة القرآن ازاي؟ واحنا مش قادرين نجيب ساعتين على بعض. ازاي يا جماعة؟ اتنين ونص
سانية هينزلوا ستوب واتش سانية سانية. عايزين نستغل رمضان ده والله يا جماعة. المفروض يتحسب بالفيمتو سانية. رمضان ده ما يتحسبش بالسانية. كل فيمتو سانية. رمضان كان سانية. رمضان كان قيمته سكن. لان رمضان اغلى من ان احنا نستهين بدقيقة واحدة فيه. او بثانية واحدة فيه. عايزين نبدأ الوقتي نفتح علاقة
حقيقية علاقة قوية مع كتاب الله سبحانه وتعالى القرآن بيغير مسار حياتك القرآن غير مسار حياة الصحابة من اول ما بتفتح المصحف. اول ما بتفتح كدهوت وتقول بسم الله الرحمن الرحيم الحمد لله رب العالمين. اول مشهد
القرآن بيفتحها ليه ؟ مشهد الكون كله وبيثني على الله. مشهد الكون كله بيتوجه الى الله بالثناء. لما كنا في العمرة من ايام سبحان الملك يعني قصر ملك السعودية جنب الماء الكعبة. وانت بتطوف انت شايف القصر في وشك. يعني يعني نص دورة الطواف تقريبا القصر في وشك
سبحان الله وانت بتوب سبحانك يا رب! الملايين قاعدة تدخل الجامع ما حدش دخل القصر التاني. ما حدش راح للمخلوق مهما كان. كله جه لله. كله دخل يثني على الله. كله دخل يتوجه الى الله. كله دخل قاصد ربنا. سبحانه وتعالى. اول مشهد. الحمد لله رب العالمين. الكون كله
على الله. الكون كله بيحمد الله. الكون كله بينسب كل فضل ونعمة الى الله. المشهد التاني. الرحمن الرحيم. رحمات الله نازلة الكون كله يا ترى انت نصيبك منها ايه؟ يا ترى انت نصيبك من الرحمات دي قد ايه؟ المشهد التالت ما لك يوم الدين. يعني ايه ما لك يوم الدين
الاية دي الواحد افتكرها من مشهد المطار. وانت داخل المطار وقدامك طابور طويل وتخليص الاجراءات صعب. مطار مليان مشاكل يا جماعة. ما لك يوم الدين الوحداني سبحان الله! يعني ربنا يملك النقب في ظل العرش ولا ما اعرفش! يعني ربنا يملك ان انا اتحاسب بسرعة ولا استنى خمسين مليار بني ادم قدام
خمسين مليار موقف حساب قبلي. يعني ربنا يملك النبي يشفع لي ولا لأ ؟ يعني ربنا يملك يشفع في الصالحين ولا لأ ؟ يعني ربنا شفاني في من احب ولا لأ. يعني ربنا يملك يعطيك كتابك بيمينك ولا لأ ؟ يعني ربنا يملك مالك يوم الدين. من اولها
تنقلك الفاتحة لعالم تاني خالص. كانك سبت الكرة الارضية ودخلت في كوكب تاني. كانك سبت الدنيا والواقع ودخلت في زمن تاني. ربنا افتح قلبك على الكون كله وهو بيثني على الله. بعد كده يفتح قلبك على يوم القيامة. وانت واقف في يوم القيامة ربنا اللي يملك. انك انت تقدم ولا تؤخر. انك
في ظل العرش ولا ما تقفش في ظل العرش؟ ربنا اللي يملك يا جماعة. القرآن القرآن يا اخواني بعد كده تسيب اول سورة الفاتحة تدخل في السورة اللي بعدها البقرة
ربنا بيقول لك ذلك الكتاب لا ريب فيه. يعني ايه لا ريب فيه؟ يعني بالزبط كده زي من ضمن معانيها زي ما ييجي واحد يقول لك مسلا انا في فيلا او قصر صف اول في مارينا مسلا في الساحل الشمالي بخمس تلاف جنيه. خمس تلاف جنيه. فانت تيجي تسأل واحد تقول له
خمس تلاف جنيه معروض علي ادفعهم واخد فيلا صف اول يقول لك انت بتتكلم ازاي؟ ده صفق طب يا عم الحق اوعى تتردد لا ريب فيه اوعى تشك اوعي تقفي اوعى تتردد. اقبلوا على كتاب الله. ادخلوا على امسكوا المصحف واقبلوا على كلمة كلمة في كلام ربنا. انهالوا من كلمة
كلمة من كلام ربنا انهالوا من لفظ لفظ يا جماعة قرآن اللفظ فيه معجزة. اللفظ الواحد بيتوه قلبه قدام الفاظ كلام الله سبحانه وتعالى قدام كل لفظ والله وقدام كل حرف. بل قدام كل لفظ حذف. بل قدام كل اية اترتبت. بعد اية او قبل اية. كل لفظ ربنا يقول لك
قامع من حديد لهم مقامع. الكلمة بتعدي كل واحد يقول لك مقامع ده يعني عصاية حديد كده وبيضربوا بها. يا اخوانا الموضوع ما بيتاخدش كده. اللفظ القرآني مش لفظ دي
مقامع المقامة من ضمن معنى المقامع القمع هو ان حد يجبر على حاجة غصب عنه. يقول لك قوات القمع دخلت المتزاهرين غصبا عنهم لمكانهم تاني يبقى كأنهم بيدخلوا زنازين جهنم وغصب عنهم تاني. القمع اللي هو الضرب بمطارق الحديد على ام الرأس
على ام الرقص تهشيم العظام. القمع المقامع اللي هي الصيات الكرابيج اللي من حديد بس اللي الرأس بتاعتها مدورة. بحيس ان هي لما تمزج الجسم وهي رايحة وهي راجعة وخارجة تمزق الجسم تاني. القمع ذبابة كانت بتدخل في انف البعير تجننه. تجننه القمع
القرحة اللي بتيجي في العين قرحة العين. القرحات اللي بتيجي في العين. تخلي الانسان يعني ربنا يعافينا من هذا الالم. يبقى ازا يا جماعة كلمة دي مش كلمة بسيطة دي مش كلمة سهلة. ده كلمة بتديك معاني رهيبة. ايه اللي هيحصل في اجسادهم؟ وايه اللي هيحصل في عظامهم؟ وايه اللي هيحصل؟ ايه اللي هيحصل في كل شيء فيهم ولو مقامع
مقام ومن حديد. لما تسمع كلمة اللي كان قول الله يعرف المجرمون بسيماهم. بسيماهم اه بتعدي يعرف المجرمون بسيماهم استنى اقف السما هي ايه ؟ الوسم الكوي بالنار. كانوا يكوا البعير بالنار في اماكن معينة عشان كل واحد يعرف البهائم بتاعته من البهائم بتاعة جيرانه
بسيماهم يعني خارجين من قبور مكويين بالنهار. يبقى الكلمة دي دلت على عذاب القبر واحنا مش واخدين بالنا. يبقى الكلمة دي دلت على ما يحدث تحت الارض واحنا مش واخدين بالها
لما ربنا يقول لك وجوه وجوه وشف الشاشة هنا متسلطة على الوش بس. مش جايبة اي منزر مش جايبة منزر الجسم. جايبة منزر الوشوش بس. وقاعدة تجيب وش ده ووش
ده ووش ده وش ده! وانت عايش مع انفعالات وجوه المؤمنين يوم القيامة. وجوه يومئذ مسفرة. ضاحكة مستبشرة الكلمة دي يا جماعة حياة ما نعديهاش. ضاحكة ازاي ؟ يا رب ده يوم القيامة ده خمسين الف سنة من الشقاء والعذاب والقلق
الرعب والانتزار والصراط والميزان دول ماشيين بيدحكوا يا اخواني انت متخيل ان الانسان بيضحك يوم القيامة يعني واحد واقف في اوضة الاعدام وبيضحك مسلا ده بيضحك فين؟ ده بيضحك وسط مشاهد الفزع والرعب والهلع
والانتزار واليأس والاحباط وده ماشي بيضحك صوت ضحكه كأن الشاشة هتجيب لك صوت الضحك بتاعه وهو بيضحك بيضحك بوجوه يومئذ اسفرت عن نور لا مثيل له. كأنها شمس وطلعت. كأن اللي طلع من تحت التراب شمس مش بني ادم. ضاحكة بتضحك من الاكرام
الرهيب اللي هي فيه بتضحك ويقفها في زل عرش الله. بتضحك وهي بتشرب من ايد النبي عليه الصلاة والسلام. بتضحك وهي والملايكة واقفة تكرم فيها. والملايكة واقفة تحفها بتضحك. طب شف اللي بعدها بقى ضحكة مستبشرة. يعني ايه مستبشرة؟ يعني
انت بتقول لهم ولسه ولسه ولسه ازاي هو فيه نعيم اعظم من ان الواحد يقف في ظل عرش الله! لسة هتشوفه الاعلى! هو فيه نعيم اعلم ان الواحد من ايد النبي عليه الصلاة والسلام لسة هتشوفه
هو فيه نعيم اعظم من تكريم الملايكة وحفوف الملايكة وانوار الملايكة لسة. هو فيه نعيم اعلى من ان الواحد يبقى وشه زي الشمس المنورة ولسه يا جماعة ولسه ضاحكة مستبشرة. انتم لسة شفتم! انتم لسة تنعمتم! انتم لسة اكرمتم. انتم لسة رفعتم
انتم لسة سعدتم! انتم لسة ما شفتوش! لسة! مستبشرة! كل كلمة من كلمات القرآن اعيشك. الكلمة لازم تقف قدامها. لما ربنا يقول نمتعهم قليلا على اهل الدنيا. ثم نضطرهم الى عذاب النار. وبئس المصير. الكلمة دي ما تعديش يا جماعة
ان اضطروهم الاضطرار ده الواحد ماشي في صحرا هيموت من الجوع لقى ميتة حاجة ميتة فهو مضطر انه ياكل منها بس بياكل منها بارادته. هو وبيهرب من حاجة اشد وهي الموت جوعا لحاجة اخف هو انه يأكل من حاجة ميتة نتنة متعفنة. يبقى المضطر ده واحد هو بنفسه اللي بيعمل الحاجة دي
يعني ايه نضطرهم الى عذاب؟ هو فيه واحد هيدخل النار بنفسه؟ هو واحد هيدخل النار مضطر مضطر ازاي؟ ده الاضطرار ده معناه انه بيهرب من حاجة لحاجة يا جماعة كلها التراب. هو بيدخل النار اصلا ازاي ؟ تعرض لهم النار كأنها سراب. سراب. عارفين زي الماية ؟ زي في الصحرا السراب كأنها ماية
يجروا بسرعة يرتووا منها يسقطوا في النار. يبقى دخلوا مضطرين تحت وطأة العطش. بعد كده لما يدخلم عايزين الملايكة تدخلهم الزنازين مطاردة بمقياس ومع الحبيب يدخلوا الزنازين هربا من عذاب الملائكة اضطرار. يعني كلمة ما تطروهم ديت يعني هو في واحد هيصبر على التعذيب بالات العذاب في جهنم
الا والملايكة واقفة هو عارف اللي هيناله. يعني يا اخواني ثم نضطره بالكلمة دي توقفنا. الفاظ القرآن توقفنا. ربنا في سورة الزلزلة يقول يومئذ يصدر الناس اشتاتا ليروا اعمالهم اشتات. كله بيجري مفزوع ما حدش بيفكر في حد ما حدش بيبص لحد
كلمة يصدر دي يعني ايه يصدر؟ ده يصدر دي يا جماعة لما كان الواحد يروح يرد البئر يتراوى منها يقول لك لما ملى ميه صدرة عنها يعني ما فيش حد هيصدر الا لما يكون قبلها ورد. واحد هيصدر عن بئر يعني راجع منها الا لما يكون ورد لها يعني ايه
اللي تحت التراب هنا كان زي النبع كده. كان زي المنهل كده. كان فيه حاجة بيتشرب منها. وردوا عليها في حياة القبر. وصدروا عنها يوم القيامة. يعني فيه حياة كانت تحت يا جماعة. ياما بيشربوا من النعيم ياما بيشربوا من العذاب وبيتجرأوا من العذاب. والعياذ بالله. يعني
الكلمة نفسها دلت ان كان في حياة تحت الكلمة نفسها دلت ان كان فيه نعيم قبر او عذاب قبر تحت. الكلمة نفسها دلت ان ماذا يحدث تحت الارض؟ ماذا يحدث تحت التراب؟ مستقرا
المستقر تحت التراب والمتاع فوق التراب. هي حياة البني ادم كلها. ما بين التراب فوق وتحته. يبقى ازا اللفظ الواحد من الفاظ القرآن يعدي ما ينفعش تتهاون فيه. يا جماعة الفاظ القرآن الفاظ يذوب لها القلب. الفاظ يتولى العقل لما ربنا سبحانه وتعالى يقول لك في سورة عبس مسلا فاذا جاءت
الصخة ديت يقول لك الصوت اللي يطعن في الودن لحد ما يخرقها فيصم الانسان. الحاجة اللي بتطعن الحاجة اللي بتصخ يقول لك الصخة ديت لما عضم لما حديد يضرب على حديد. لما واحد يجيب مطرقة حديد ويقعد يضرب بها على حديد. الصوت اللي بيطلع يرتجف له القلب
كأن والعياذ بالله بتسخ العظم بتكسر عظامهم والعياز بالله. يقول لك الصخة اللي هي الداهية كأنها بتصخ العقل. بتصم العقل والعياذ بالله بتصخ العقل بتصخ القلب بتصخ العظم بتسخ الاذن. مشهد مرعب. يبقى اللفظ الواحد من الفاظ القرآن ده حياة. اللفظ الواحد من الفاظ
القرآن ده بيفتح لك الف باب وباب. انك انت تعرف تعرف اليوم الاخر. تعرف ربنا تعرف توصل لربنا زي القرآن لا يستهان به يا جماعة. اللفظ الواحد من الفاظ القرآن
تجلس فيه سنين القرآن القرآن بيزرع في قلبك وفي قلبك. اعظم مشاعر في الوجود كله. اعظم مشاعر في الوجود كله. القرآن بيعلمك اتصال القلب. القرآن بيكلمك عن واحد مشغول بالله وهو جوة السجن مش مشغول بالسجن مشغول بالله. القرآن بيكلمك عن واحد وهو جوة النار مشغول
بالنار مشغول بالله. القرآن بيكلمك عن واحد وهو في بطن الحوت مش مشغول بالحوت مشغول بالله. وبصلته بالله. القرآن بيعلمك انشغال القلب بالله. القرآن بيعلمك اتصال القلب بالله. اتصال القلب بالله في عز الازمات. سيدنا موسى عليه الصلاة والسلام. وهو راجع من مدين ورايح مصر
وهو في سينا وفي الاماكن بتاعة القرى السياحية وجبل الطور وسنتي كتير والحاجات دي كلها يتوه سيدنا موسى. والظلام يشتد ويبقى الجو ظلام تام والمطر ينهمر ويبقى الجو تلج رهيب وتقوم رياح. وما فيش نار ينفع ان هي توقد. ويتوب سيدنا موسى في المتاهات الرهيبة
في اوقات كانت الاماكن دي ما فيش فيها مخلوق تخيلوا يا جماعة. وفي وسط الجو ده سيدنا موسى يكلم مراته يقول لها ايه اني انست نارا. سآتيكم منها بخبر. خدوا بالكم من كل كلمة قالها. قال اربع كلمات بالاربع مشاكل اللي هو كان عايشهم
سآتيكم منها بخبر او اتيكم بشهاب قبس لعلكم تصطلون بخبر لانه كان تايه تايه في الصحرا ممكن يموت اوقاتكم بشهاب قبز. شهاب وقبس لانه كان الجو ظلام عايزين اي حاجة تنور. وكانوا جعانين جدا عايزين اي نار ينقضوها الرياح بتطفأ النار
عايزين اي نار يقضاه يطبخوا عليه او يأكلوا عليه اي شيء. لعلكم تصطلون لان الجو كان تلج قارس عايزين اي حاجة تطفئهم. سيدنا موسى يا جماعة بيكلم زوجته بيقول لها
سآتيكم انا بخبر او اتيكم بشهاب قبص لعلكم تسهرون. يعني بيقول انا رايح ان شاء الله الاقي حل للمشاكل كلها اللي احنا فيها. للاربع مشاكل اللي احنا فيها سيدنا موسى موصول القلب بالله. يعلم ان ربنا ممكن يفرج كل الكربات. كل الكربات اللي انت فيها الوقتي. كل الكربات اللي انت فيها المادية
اجتماعية والنفسية والدينية والدنيوية والصحية كل الكربات دي ممكن في لحظة الله قادر. الله قادر اتصال القلب بالله في عز الازمات. القرآن بيعلمك ان قلبك يتصل بالله في عز الازمات. القرآن بيعلمك ان قلبك يتصل بالله في عز الشهوات
في عز الفتن والمغريات والا تصرف عني كيدهن اصبو اليهن قلبي هينشغل عنك يا رب. قلبي هيميل عنك يا رب. قلب حياة القلب مع الله. قلبه عايش مع الله. بيقول له يا رب انا قلبي ممكن يغفل عنك يا رب
اتصال القلب بالله في عز الشهوات في عز الشهوات بيفكر في صلة قلبه بالله. بيفكر في حياة قلبه مع الله. بيفكر في انشغال قلبه بالله. بيفكر في تعلق قلبه بالله. تعلق
القلب بالله. في عز الابتلاءات سيدنا ايوب. سيدنا ايوب لما ابتلي في ارضه كلها اتحرقت. في ولاده كلهم ماتوا في بيته ووقع. في كل حاجة يملكها في غنمه كلها ماتت. والشيطان راح قال له يا ايوب انظر الى ربك الذي اخترته ووحدته وعبدته. لقد احرق غنمك. لقد
احرق ارضك لقد قتل غنمك لقد قتل حسبنا الله ونعم الوكيل. الشيطان تشوفه بيعمل معه ايه وايوب واقف يصلي لله رب العالمين سنة تمنتاشر سنة عشان كده اهل الجنة بيدخلوا الجنة على صورة سيدنا ادم على خلق سيدنا ادم وعلى قلب ايوب. القلب اللي
ستاشر سنة ابتلاء ما فجروش منه غير حب الله. واليقين في رحمة الله. وهو بعد تمنتاشر سنة من الصلاة والعبادة وهذا الابتلاء. يقول اني مسني مسني الضر وانت ارحم الراحمين. شايفين يا جماعة موصول برحمة الله. متعلق برحمة الله مهما كان
مهما كان القلب القرآن بيربيك على مشاعر مهولة. بيربيك على مشاعر لا عدلة لها ما لهاش زي القرآن شوفوا يا اخواني اخر مشهد في قصة سيدنا يوسف. اخر مشهد اه. ورفع ابويه على العرش وخروا له سجدا. لا مش ده اخر مشهد. مش اخر مشهد سيدنا يوسف
على العرش وجاب امه وابوه وقعدهم على العرش واخواته سيناء مش اخر مشي. امال اخر مشهد ايه؟ اخر مشهد الاية اللي بعده. وسيدنا يوسف واقف وحده بيناجي الله وبيقول ربي قد اتيتني من الملك
وعلمتني من تأويل الاحاديث. فاطر السماوات والارض انت وليي في الدنيا والاخرة. اخر مشهد سيدنا يوسف وهو في مناجاة مع الله وهو في خلوة مع الله وهو موصول بالله حتى في عز العطاءات في لحزة الملك
في لحزة التكريم موصول بالله سبحانه وتعالى. اقم من اخوانا واللي في الحرم يعني بفضل ومنة الله بشر بولد يعني. بشر بولد. فبيقول لي انا ساعة هو بقى له يعني بقى له سنة او سنتين لم ينجب. بيقول لي انا ساعة ما بشرت بولد بان زوجتي حامل. انا الفرحة اللي كانت جوايا مش فرحتي ان انا اخبرت ان لي ولد
فرحتي اني اخبرت ان لي رب سميع الدعاء. اخبرت ان لي رب لما هارفع ايده ليه ؟ ايدي له هيجاوبني. هيجيبني. اخبرت ان لي رب قدر على كل شيء. اخبرت ان لي رب كريم. احنا سمعنا عن رحمة ربنا. انما ما عشنهاش. ما عشناش رحمة ربنا. ما عشنهاش. عشان كده
يا جماعة عشان كده القرآن بيخليك تعيش المعاني دي. القرآن بيخليك تعيش هزه المعاني المهولة. هزه المعاني الرهيبة. القرآن بيعلمك حياة القلب مع الله واتصال القلب بالله في عز الصدمات
عارفين يعني ايه صدمات مش لابتلاءات؟ لأ. الصدمات في اللحزة اللي انت لسة مصدوم فيها. ربنا يعافي المسلمين اجمعين. سيدنا يعقوب وهم جايين يقولوا له الذئب ويوسف خلاص اكل من الذئب. يا ابانا بيقول ايه؟ فصبر جميل
كوبري جميل ازاي! احنا الوقتي في شعبان الاعمال هتعرض علينا احنا النهاردة خمسة شعبان. الاعمال هتعرض على الله. اعمال السنة اللي فاتت كلها الايام الجاية دي ان شاء الله. فانت المفروض قلبك
تكون عايش مع عرض الاعمال على الله. فانت ما بتعملش اي حاجة دلوقتي غير وانت شاهد. انت يا رب هتراها يا رب. العمل ده هيرفع في الصحيفة لك يا رب. الذنب
ده ممكن يرفع لله لأ يبقى مش هعمله. انت عايش مع عرض الاعمال على الله. اهو سيدنا يعقوب. صبر جميل جميل ليه؟ لانه يعلم ان كل كلمة بيقول لو كل حل مرفوع معروض على الله. فهو بيتجمل لنظر الله. بيتجمل لعرض اعماله على الله. يا اخواني. يا اخواني الموضوع كبير. القرآن
بينقلنا المشاعر مهولة. بينقلنا لمشاعر عظيمة. بينقلنا المشاعر في غاية الروعة. القرآن بيخلي حياتك حياة تانية. عودة الروح الروح بترجع تاني. ربنا بيقول لسيدنا محمد عليه الصلاة والسلام وان كنت من قبله لمن الغافلين. سيدنا محمد قبل القرآن كان واقف
واحد على الجبل في غار قاعد يبص للدنيا زي ما ربنا قال ووضعنا عنك وزرك الذي انقض ظهرك في بعض التأويلات الوزر هنا اللي هو الهم اللي كان جوة قلب النبي وهو على غار حراء بيبص
الدنيا كلها وهي عن طلال وشايل هم ان الدنيا كلها دي تتغير بس هيغيرها ازاي؟ ما فيش منهج يغيرها به. عايز خط سير يمشي عليه. نزل نزل القرآن ووضعنا عنك وزرك الذي انقض ظهرك. اللي كأنه كسر فقرات الظهر من شدة الهم اللي النبي عليه
عليه الصلاة والسلام كان فيه وهو على الغار وشايف الضلال وشايف الشرك وشايف الربا وشايف الزنا وشايف الظلم وشايف القتل وشايف الدماء وشايف وقت بنات وشايف قطعة الارحام وشايف كل ده. وعايز كل ده يتغير بس هيتغير ازاي؟ ما عهوش خط سير. ينزل خط السير ينزل القرآن. ينزل اللي بيغير
صار اللي بيعدل المسار. اللي بيعرفك الوجهة الذي انقذ ظهرك. اخواني في الله القرآن القرآن بينور حياتك القرآن بيغير حياتك. القرآن بيديك ثقة في نصرة ربنا لهذا الدين لا حدود لها. المشهد اللي الواحد بيتأمله مشهد سيدنا هود
واقف قدام قومه عادل اولى. عادل اولى زي امريكا الوقتي كده. وقف قدام قومه وبيقول لهم فكيدوني جميعا. ثم لا تنظرون اني توكلت على الله تسأل نفسك كده هو يا جماعة هو فيه واحد يا جماعة ممكن يغامر بحياته كده في كلمة؟ هو سيدنا هود كان يعني سيدنا ابراهيم وهو واقف كده كان بيفكر ازاي؟ كان جواه ايه؟ هو في
في انسان عاقل يغامر بحياته في كلمة واحد واقف في وش عادل اولى. بيقول لهم كيدوني جماعة ثم لا تنزلوا. المهم اقتلوه لا. ده يقين رهيب. عارف لما اقول لك
انا مالي ايدي قوي هو كده مع فرق المثل هو قلبه مليان يقين اوي. لولا ده ده اية على ان دول من عند ربنا. لولا انه عارف ان الملك معه
مين اللي هيقف في وش دولة يقول لهم كيدوني الجماعة سم لا تنزرون. مين اللي هيوقف واحد في وش دولة ويقول لهم كده غير واحد قلبه مليان يقين مليان القرآن بيديك ثقة في في نصرة ربنا لهذا الدين لا حدود لها. الدين ده هينتصر هينتصر هيقوم هيقوم. بس احنا هنبقى فين ساعة
ينتصر ثقة ثقة في النصر لا حول الله. مش سيدنا موسى عليه الصلاة والسلام. مشى سيدنا موسى يا اخواني وهو بيقول موعظة ان فرعون بيقول له موعدكم يوم وان يحشر قلمه سيدنا موسى موعدكم يوم الزينة. وان يحشر الناس ضحى. انت متخيل متخيلين يا اخواني يوم الزينة ده باقي عليه قد ايه مسلا؟ اسبوع عشر تيام
مسلا باقي عليه ايه ؟ الله اعلم تخيلوا منظر بقى الصحرا وهم جايين مئات والوف الصحرا من جميع ارجاء جمهورية مصر العربية ونازلين والناس بيستقبلوهم في احتفالات مهيبة مواكب وداخلين في موكب رسمي على قصر فرعون. والناس كلها بتهتف والناس كلها مستنية الانتصار لعلنا نتبع السحرة. متخيل واليافتون
بيتعلق في الشوارع كلها. اليافطات اللي بتهتف بقى وتشيد بالنصر وتؤكد ان النصر قادم. تخيلوا يا جماعة والناس كلها في الشوارع بتتكلم عن وسيدنا موسى واقف قدام الشعب ده كله لوحده. قدام الواقع ده هو كله لوحده. قدام الدنيا ده ياكلها لوحده. هو فيه انسان عاقل يغامر بحياته في لحظة
هو فيه انسان عاقل هو اللي يطلب الطلب ده موعدكم يوم الزينة. وان يحشر الناس ضحى. هو فيه انسان يطلب الطلب ده الا لو مالي ايده قوي الا لو موقن اوي اليقين ده راح فين
الواحد لما بيقرا القرآن ويقفله كده وييجي يعيش بقى مع الواقع يحس انه كان في كوكب ورجع الارض تاني. يحس ان هو كان في دنيا ورجع دنيا تانية يحس انه كان في عالم وجه
يحس ان فين يا جماعة؟ فين اخلاق القرآن يا امة محمد؟ فين مبادئ القرآن؟ فين ايمانيات القرآن؟ فين يقين القرآن؟ فين اصحاب سؤال فين يا جماعة حياة الناس اللي موصولة بكتاب الله؟ وبكلام الله سبحانه وتعالى فين الحياة ديت ؟ فين الناس دي ؟ فين الناس اللي عايشة بكلام الله
قل كلام الله سبحانه وتعالى. فين الكلام ده؟ القرآن. تخيل مسجد مشى سيدنا موسى. وهو اللي بيطلب بنفسه. وكل الاستعدادات دي وساعة ما يقف. ساعة ما يقف وعصيانهم تبقى ايه كيلو ونص في كيلو ونص يعني واحد ونص في واحد ونص دي معناها ايه ؟ يعني يعني كم كيلو متر حوالي اتنين وربع كيلو متر
انتعابين مليانة. تعابين تعابين مالية مساحة اتنين وربع كيلو متر. مربع. يعني مساحة مهولة. يعني تخيلوا يا جماعة سحروا اعين الناس والسرى ابوهم وجاؤوا بسحر عظيم. الناس اتفزعت الناس اترعبت الناس اتخرست من من كتر الرعب من اللي اتسحر عملوه. وسيدنا موسى واقف وفرعون نصرة نظرة النصر في عينيه. والسحرة واقفين خلاص
خلاص بقى هو مين قدهم الوقتي والشعب واقف كله خلاص. مين اللي يقدر ينتصر على كل ده؟ مين اللي يقدر يقاوم كل ده؟ القى موسى عصاه. فاذا فهي تلقف ما يأفكون
لما ابن عباس بيقول يومها اتبع موسى ستمائة الف انسان من بني اسرائيل ستميت الف واحد في ساعة واحدة امنوا بالله في مرة في هزه الساعة. نصر دعوي ساحق نصر دعوي مبين. سيدنا موسى لما كان عنده اذى اليقين القرآني. هذا اليقين بكلمات الله سبحانه وتعالى. سيدنا موسى وقف في وش الواقع ده القرآن
سقة رهيبة ان النصر جاي جاي عودة الروح عايزين الروح تيجي ترجع لنا قبل رمضان. عايزين يا جماعة نعكف على كتاب الله في شعبان. عايزين نعكف وكتاب الله القرآن ده ست الاف متين ستة وتلاتين اية. كل اية فرصة لتغيير كل حاجة في حياتك
ست الاف متين ستة وتلاتين فرصة للتغيير. ست الاف متين ستة وتلاتين باب امل مفتوحين. لك لعودتك الى الله. ست الاف متين ستة باب لوصولك الى الله. ست الاف متين ستة وتلاتين مصباح ينوروا لك طريقك الى الله. ست الاف متين ستة وتلاتين فرصة للتغيير. الاف
التغيير. عايزين يا جماعة الروح ترجع لنا قبل رمضان. ندخل رمضان نحصد الثواب حصد. في شعبان لا صوت يعلو فوق صوت القرآن. لا صوت يعلو فوق صوت تلاوة كتاب الله سبحانه وتعالى
كلام الله. القرآن يا اخواني القرآن بيعلمك بيزرع جوة قلبك وجوة قلبك هم على مواجهة الباطل الرهيبة. هم. يعني شوفوا منزر سيدنا سيدنا شعيب وهو واقف قدام قومه كده لما قعد ينصحهم ما فيش فايدة. وينصحهم وما فيش فايدة فاخذتهم الرجفة. فاصبحوا في دارهم جاثمين
جسس جسس مترمية في كل حتة. جسس مترمية. الذين كذبوا شعيبا. كان لم يغنوا فيها. الذين كذبوا شعيبا كانوا هم خاسرين يبقى كله واقف تخيلوا يا اخواني ربنا بيصف المشهد ان البلد كلها بقت جسس لما العزاب نسيت بقى كله جسس ويجي المشهد الاخير في القصة
سيدنا شعيب ماشي وسطهم وهو بيقول فتولى عنهم وقال يا قوم لقد ابلغتكم رسالات ربي ونصحتم لكم انا ياما قلت لكم انا ياما قلت لك يا فلان يا اللي انت الوقتي جسة متعفنة. انا ياما قلت لك يا فلانة انا ياما قلت لك انا ياما قلت لكم لقد ابلغت
كأنه واقف قلبه مقهور عليهم وهم جثث. بتعذب. قلبه واقف مقهور عليهم. وكأنه بيقول انا ما قصرتش في حقكم انا ما نمتش عشان ابلغكم لقد ابلغتكم رسالات رسالات ربي ونصحت لكم كنت مخلص لكم. كنت مخلص لكم ولكن لا تحبون الناصحين
فكيف اسى على قوم كافرين خلاص هعمل ايه؟ كيف اسى على قوم الكافرين؟ بلغتكم الدعوة وعرفتكم زي ما النبي عليه الصلاة والسلام وقف بعد معركة بدر الجسس بتاعة المشركين اللي اترمت في القليب وقف وقف يكلمهم. انا وجدنا ما وعدنا ربنا حقا. فهل وجدتم ما وعد ربكم حقا؟ وقف يتكلم
معهم وهم سامعين. سامعين. سيدنا شعيب واقف بيكلم الجسس وهو بيقول كيف اسى على قوم كافرين؟ القرآن بيزرع جوة دم رهيب على هزا الدين. لما تسمع قول الله النار ذات الوقود. اذ هم عليها قعود. اذ هم عليها قعود
يعني ايه يا جماعة اللي قاعد ده يعني قاعد متفرغ لحاجة مش قعود يعني قاعد على كرسي انت متفرغ يعني قد ايه جهد اهل الباطل في حرب الحق قد ايه جهد جهد اهل الباطل في حرب اولياء الرحمن. قد ايه جهد جنود الشيطان في حرب جنود الرحمن؟ اذ هم عليها قعود. يا جماعة
المؤامرة اللي يقول لك بطلوا بقى نظرية المؤامرة دي. كل حاجة امريكا بتخطط. كل حاجة اليهود بتخطط وتدنا. ايوة المؤامرة ديت قول قرآني. اذ هم عليها قاعدين النار ذات الوقود. ربنا ما قالش النار ذات اللهب
ذات الوقود ربنا ما اتكلمش عن اللهب المتقض. ربنا اتكلم عن الوقود اللي قاعدين يعبوه ازاي؟ زي الوقتي الفتن ذات الوقود. قاعدين ليل نهار قاعدين يشجروا الفتن. مش عايزين الشباب يفوق. كل يوم مئات الافلام القزرة الجديدة. كل يوم رمضان الجاي اهو مية وتمانية مسلسل
تلتلاف متين واربعين حلقة. تلت تلاف النهار زات الوقود. قاعدين مسلسل ورا مسلسل كل مسلسل وقود. عشان يتحرق قلوب الامة في الشهوات احنا ما لنا بان في واحدة سيئة السمعة يجيبوا لها مسلسل في رمضان. ويسموه كده ايه ده! رمضان! رمضان بقى هزه عناوين المسلسلات بتاعته مية وتمانية
السنة اللي فاتت كانت خمسة وستين مسلسل السنة اللي قبلها كان تلاتين مسلسل يا جماعة بيتضاعف ذات الوقود قاعدين يضافوا. تلاتين مسلسل لقوا ما فيش فايدة. لقوا الناس برضو بتنزل تقفل الشوارع في التراويح. لو الناس بتعبد ربنا ليل نهار. لو
مليانة ليل نهار. لقوا الناس بقت بتنزل تهجد من واحد رمضان فوق التراويح كمان. زودوها السنة اللي بعدها بقت خمسة وستين مسلسل. الوقود زاد ما فيش فايدة الناس زادت والتراويح زادت والشوارع اتقفلت في التراويح والتهجد. والدروس زادت والدين زاد. لا وما فيش فايدة خلوها مية وتمانية مسلسل
النار ذات الوقود قاعدين يوقدوا قاعدين يدوا وقود افلام قذرة صور قذرة عري تبرج ليل نهار ليل نهار عشان يفضل الشاب مولع. يفضل الفتاة خلاص عبيد لشهواتهم. قاعدين ليل نهار يجروا ورا شهواتهم. ما هوش قادر يفكر في حاجة جادة اصلا
هو قاعد على طول وقود! يلا يا ابني! يلا على كأس العالم! كاس العالم خلص! يلا على الدوري الانجليزي! خلص! يلا على دوري! ابطال اوروبا! ياللا على الدورة الافريقية يلا على كاس العرب. يلا الدوري المصري بدأ. يلا على كاس مصر. ايه فيه ايه! ذات الوقود. ذات الوقود مش عايزين
تنام. مش عايزين الناس تفكر لحزة في الدين. تلات تلاف متين واربعين حلقة وقود عشان رمضان. تلت تلاف متين واربعين ساعة تلتلاف متين واربعين ساعة يا جماعة. انتم متخيلين يعني ايه ؟ انتم متخيلين! انا باقول لكم رمضان سبعمية وعشرين ساعة. رمضان سبعمية وعشرين ساعة. استعدوا له بتلات الاف
متين واربعين ساعة بحيس ان في كل لحزة لو فضلم يعيدوا من الموسيقى يسرقوا مسلسلات من غير ما يكرروا مشهد عايزين في كل لحزة تلات مسلسلات شغالة في نفس اللحزة
تلات تلاف متين واربعين ساعة استعدوا لها لسبعمية وعشرين ساعة اللي هو رمضان. ايه ده! اذ هم عليها ديت علي ديت يعني كانهم متفرغين لحرب الحق متفرغين لحرب اهل الحق. متفرغين لحرب دين الله. متفرغين لحرب اولياء الله. عشان كده عليها قدمت. هو اللغة اذ هم قعود عليها. لما
تقدم عليها قعود يبقى عليها دي بالزات بقى. متفرغين لدي بالزات. هم فاضيين للحق ليه ؟ اصل الباطل ما لوش منهج ولا له اي قيمة ولا له اي جازبية. هو قوته الوحيدة انه يهدم الحق. فلما الحق يتهدم الباطل يبقى خلاص هو البديل الوحيد. الناس هتروح فين؟ فهم
مين يهدوا الحق باي طريقة؟ اذ هم كلهم كلهم متواطئين. كلهم واسقين ايدهم في ايد بعض عشان يخرجوا هذا الوقود الرهيب. والعياذ بالله القرآن بيعلمك الهم الرهيب على دينك. اذا اذا كان ده كان جهد اهل الباطل لنصرة الباطل. امال جهد لاهل الحق لنصرة الحق ايه؟ امال جهد اهل الديانة؟ لنصرة
هزا الدين ايه! امال جهد اهل الحق اومال كان مجهودك فين! انت مجهودك فين! فكيف اسى! سيدنا شعيب وواقف قلبه هيتفطر على الجسس وبيكلمهم بيقول لهم لقد ابلغتكم انا نصحتكم انا وصلت لكم. انا قلت لكم كل حاجة تنجيكم من النار. انا قلت لكم كل حاجة توصلكم للجنة
وقد ابلغتكم رسالات مش رسالة رسالات. ياما اتكلمت وياما نصحت. سيدنا شعيب ده همه فين همك فين همك فين همنا يا اخواني؟ عليها قعود از كان ده جهد اهل الباطل لايقاض نار الفتن على شباب المسلمين وفتيات المسلمين. وعلى امة محمد كلها. امال احنا مجهودنا فين؟ اومال احنا
ديننا فين ؟ اومال احنا حماسنا لنصرة دينا فين ؟ عودة الروح القرآن بيعدل مسار حياتك القرآن بيغير مسار حياتك. القرآن غير مسار حياة الصحابة تماما. انا بحياتهم تماما. مصعب قبل اول قعدة في دار الارقم غير مصعب بعد
دخل خالص عمر ابن الخطاب قبل اول قعدة في دار الارقم غير عمر ابن الخطاب بعد ما دخل خالص ناس تانية. كانهم مخلوقات بعثت من جديد. ليه؟ اصلهم كانوا ميتين
القرآن بقى روح هم مش قضية اتغيروا هم حيوا ام حلوة يا جماعة الروح دخلت فيهم. الروح بيقول لك انا رحت ردت لي تاني. الروح اتردت لي بلا تشبيه طبعا. الروح الروح يا جماعة كأن الروح اتفضت لهم عودة روحهم
كذلك اوحينا اليك روحا من امرنا ما كنت تدري. ما الكتاب ولا الايمان؟ مين اللي قبل القرآن؟ ده احنا كنا ايه؟ وكنا نعرف ايه؟ وكنا فين ولكن جعلناه نورا نهدي به من نشاء من عبادنا. وانك لتهدي الى صراط مستقيم. القرآن
القرآن بيعلمك معاني عمرك ما هتحس في حياتك اي كتاب تاني. القرآن يا جماعة يعني فيه علم في القرآن اسمه الوقف والوصف العلم ده نفسه معجزة. كنت بشرح لكم من من من اسابيع في سورة النازعات. باقول لكم يسألونك عن الساعة اين مرساها؟ امتى الساعة دي؟ حلني عامة
فيم انت من ذكراها؟ هو يعني انت مش مسئوليتك ولا تخصصك انك تسأل عن الساعة يا محمد يا ابن عبدالله فيه قراءة تانية بقى ومش قراءة تانية وقف عند فيم فيما انت من ذكراه الوقف عند فيم يعني فين وبعد كده تسكت وتقول انت من ذكراها. طيب الوقف ده عمل ايه؟ يا جماعة القرآن معجزة في كل حاجة
حتى في الوقف حتى في الوصل حتى في القراءات القرآن معجزة في كل شيء. القراءات القرآنية اللي بعض يقول يعني ايه القراءات؟ ده القراءات ديت. الواحد لما بدأ بفضل ومنة الله يعني يقرأ ويبحث ويشوف الواحد
عقله تايه في اعجاز القراءات القرآنية. نفسي اعمل سلسلة او درس عن اعجاز القراءات القرآنية خلينا في اعجاز الوقف والوصل. فين انت من ذكرها يعني ايه؟ فيم يعني ايه؟ زي فيما كنتم كده. هم بيقولوا ايه دول؟ هم بيقولوا ايه؟ ناس واقفة على الشريط
قطر على شريط قطر وقاعدة تجادل في قطر هم بيقولوا ايه؟ وبعد كده تسكت وتقول انت من ذكراها. يعني ايه؟ كان واحد جاي وبيقول واقف على شريط وبيقول يا جماعة هو هو فيه قطر بيعدي من هنا ولا ايه؟ واول انزار وصفارة انزار من القطر جاية من بعيد هو سابحها بودنه
انت من زكرها واقفين بيقول لك هي الساعة امتى ؟ وانت علامة من علاماتها يا محمد يا ابن عبدالله واقف قدامهم وانت اول علامة من علاماتها قدامهم. يعني بيسأل عن القطار والجرس بتاع الانزار بتاعه بدأ يفقد ازنه. من شدة قوته وانت من
انت من ذكراها يعني وبيقولوا ايه وهم في الموقف ده واقفين قدام علامة من علامات الساعة. وهم بيقولوا امتى الساعة؟ هي الساعة دي جاية ولا مش جاية؟ انت من ذكراها. المعاني مهولة يا جماعة
كل معنى من معاني كتاب ربنا معاني مهولة القرآن بيزرع في قلبك معاني عمرك ما هتحس بقى في الوجود اللي مع كتاب الله. الا مع كتاب الله. القرآن بيديك قوة في دينك. قوة. عارفين دين ابو بكر وعمر؟ الدين اللي لو ما رجعش فيه
تاني مش هننتصر. الدين اللي ما قامتش الخلافة غير لما جه. الدين اللي الحضارة دي كلها قامت عليه. دين ابو بكر وعمر. الدين اللي سحق الفرس والروم الدين اللي لازم يقوم في الامة تاني. دين ابو بكر وعمر يا اخواني. القرآن بيعلمك القوة في الدين. القوة في الدين مهما كانت الزروف
بيكلمك عن سيدنا موسى وهو بيتربى في قصر فرعون. سيدنا موسى طلع امير. امير سيدنا موسى ده ده كانه كارمني فرعون بيتربى في قصر فرعون. فجأة يحصل موقف وجزي المصري
يخرب بوسة سيدنا موسى وهو بيهرب يا جماعة بيقول لك ان هو جلد بطنه دخل في ضهره من شدة الجوع. بيقول من اكل ورق الشجر الزاد الوحيد طول الطريق. الجلد بطنه خضار من الاكل ورق الشجر. راح مدين ما
ما فيش وظيفة غير انه يشتغل اجير راعي غنم بعد ما كان امير بقى اجير. بعد ما كان في قصر فرعون بقى عايش في خيمة في بادية. حصل ايه؟ دينه اتهز لا يمكن
انت دينك هيتهز لو دنيتك اتغيرت فيه ناس يا جماعة لما دنيتها بتتغير دينها بيتأسر. لما دنيتها بتزيد تضيع. لما دنيتها بتقل يضيع. في ناس كده يا جماعة. انما اللي عنده دين وقوي في دين
وما بيتأسرش دينه بالدنيا خالص مهما كان فيه ابتلاءات مهما كان فيه مشاكل مهما كان فيه ازمات مهما كان سيدنا يوسف وهو في السجن وهو في السجن يدخل عليه سجينين. يقولوا له انا نراك من المحسنين. انت شكلك رغم انهم مشركين. يقولوا له ايه النور ده! ايه العبادة دي! يخرج
ويقعد على كرسي الملك ييجي عليه اخواته ومش عارفينه. يقولوا له انا نراك من المحسنين. ايه النور ده! ايه العبادة دي! يا جماعة وهو في قمة الابتلاء هو في قمة الضراء من المحسنين. وهو في قمة السراء من المحسنين عليه الصلاة والسلام. القوة في الدين. القوة في الدين مهما كانت الزروف
هو في الدين مهما كان الشهوات اللي في المجتمع ربنا يقول لك واذا مروا باللغو مروا كراما يا ريت الشباب يتعلموا الاية دي. يا ريت كل واحد مفتون هو يتعلم الاية دي. واذا مروا باللغو اللغو اللي هو كل مفسدات المجتمع والمعازف والتبرج والباطل كله مروا كراما. ايه الكريم ده؟ الكريم عكس
اللئيم من التئام حاجة مع بعض يعني مخلط يعني معدنه مخلط جواه مصايب بس ما بنبانش غير وقت الازمات. ووقت الشهوات وقت الفتن. انما الكريم اللي معدنه طاهر. اذا مر باللغو يمر
للشهوة طاهر ويعدي الشهوة وهو طاهر. ما تلوسش المجتمع ما لوسوش. نقدر نبقى كده يا اخواني. نقدر نبقى كده. نقدر الروح دي ترجع فينا الكلام عن القرآن كلام لا ينتهي ولن ينتهي
وكل اللي اتكلموا في كتاب ربنا الى يوم القيامة لا ينال من القرآن الا كما ينال القبلة من خد يعني ولا حاجة في القرآن اصلا ولا حاجة حاجة في المعاني المعجزة بتاعة القرآن عودة الروح. عايزين الروح ترجع بقى يا اخواني. عايزين الروح ترجع بقى يا اخواتي. عايزين الروح القرآن. كلام ربنا قل انما
انذركم بالوحي ولا يسمع الصم الدعاء اذا ما ينذرون. هو اللي ما بيسمعش اللي قلبه اصم ده هيسمع ايه. انما اوزركم بالوحي الوحي وهذا ذكر مبارك انزلناه. مبارك يعني زي الحبة تترمي في الارض. تطلع ميت الف ثمرة في الشجرة. ذكر مبارك الاية لوحدك
املأ قلبك بمعاني. تملأ قلبك بضياء ونور وضياء وزكرا للمتقين. نور هينور لك حياتك نور هينور لك حياتك. يا اخواني في الله. يا اخواني عايزين نرجع لكتاب ربنا. عايزين شعبان ده يبقى وقفة مع كتاب الله. وقفة يا جماعة مطلوب مننا في رمضان
تلاتين يوم بلا انقطاع تلاوة القرآن. ازاي واحنا مش قادرين نجيب ساعتين على بعض القرآن؟ قومي بقى امسكي مصحفك. قومي بقى اتوضي كده الحلقة وامسكي المصحف بتاعي. وابدأ اقرأي اي سورة حتى ابدأي خاتمة جديدة او ابدأي باي صورة. وعيشي مع كلام الله. عيشي مع لفز لفز. عيشي
يا اية عايزين قلوبنا تتغسل في شعبان عايزين كل واحد يجيب مصحف معه ويبقى المصحف معه في جيبه مصحف صغير كده مصحف الجيب ويفضل معه في المواصلات وكل مكان يبقى القرآن هو صاحبك في
عباد عشان يا جماعة نلحق نتدرب بقى. ما ينزلش اللعيب ما بيعرفش يشيل عشرة كيلو وينزل يشيل متين وخمسين كيلو في البطولة. ما ينزلش اللعيب ما يعرفش يجري عشر دقايق
من غير ما يتقطع نفسه وينزل يلعب ساعة ونص بلا انقطاع ما ينفعش يا اخواني. يا جماعة الاستعداد ده عملية عقلية. المرة اللي فاتت كلمتكم عن الاستعداد لرمضان. ولو صادوا رمضان لا يعد له عدة. ان لازم نقف ولازم نستعد. لازم وقفة قوية جادة حازمة حاسمة مع الصيام والقيام في شعبان
اقبلت يا شعبان. اقبلت يا شعبان. اقبلت يا شهر رفع الاعمال الى الله. اعمالك هتترفع في خلال ايام يا بنتي. انت بتعملي ايه انت منتبهة لعظمة الكلمة دي ولا لأ ؟ اقبلت يا شهر ليلة النصف من شعبان اللي ربنا بيطلع فيها بسند صحيح الى
اهل الارض اللي اهل الارض فيغفر لهم جميعا الا مشرك او مشاحن. عمل لي ايه؟ صفينا خلافاتنا قبل الليلة دي ولا لأ؟ استعدينا بالقيام عشان نعرف نقومها ولا لأ اقبلت يا شعبان الشهر اللي بيسلم لرمضان شعبان يا جماعة. من تشعب الاعمال الصالحة. الاسماء دي توقيفية. من تشعب الاعمال الصالحة. شهر شعبان
الايمان كلها ليه؟ لان ده الشهر اللي بترفع فيه الاعمال الى الله. شهر خاتمة السنة التكليفية فلازم نقفل كل شعب الايمان فيه. يقول لك زمان شعبان جاي من تشعب الاغنام ازا جاءت الغارة كأن شعبان ده غارة على الزنوب بيفرقها. بيشتتها عشان تدخل رمضان
ادخل رمضان وانت سليم. تدخلي رمضان وانت طاهرة القلب نمسك كتاب ربنا نمسك كتاب ربنا ونعيش مع كلام ربنا ونعيش مع كل اية من كلام ربنا ونعيش مع كل لفظ او مع كل حرف من كلام الله
وتعالى نعيش معهم يا اخواني. نعيش مع قصص الانبياء مع ايات الجنة والنار مع ايات جلال الله. مع ايات الاحكام اللي تذيب القلب. من الشريعة وعظمة وحكمة ربنا ورحمة ربنا واسماء ربنا. يا جماعة عايزين نعيش مع كتاب ربنا. دي وصيتي لكم. ونصيحتي لكم ان
ده لازم نحل مشاكلنا مع العبادات قبل ما ييجي رمضان. انت عندك مشكلة مع القيام ما بتعرفيش تتطولي. وانت عندك مشكلة مع الصيام بتهبط لما بتصوم. وانت عندك مشكلة مع القرآن ما بتقدريش تجيبي ساعة على بعض قراية. وانت عندك مشكلة في الخشوع في الصلاة ما بتعرفش تركز. وانت عندك مشكلة في الذكر بتسرحي. وانت عندك مشكلة في
الصدقة قلبك مش جايبك حلوا مشاكلكم في شعبان حلوا مشاكلكم في شعبان نتطهر عشان ندخل رمضان نحصد الثواب حصد عودة الروح. اللي عايز الروح ترجع له. قبل تلاتين رمضان او تسعة وعشرين رمضان ان شاء الله
يبدأ من الوقت يا جماعة نبدأ من دلوقتي في الاجتهاد مع الروح اللي ربنا انزلها لنا مع رح من امرنا مع كلام الله سبحانه وتعالى. اقول قولي هذا واستغفر الله
اللهم بلغنا رمضان. اللهم بلغنا رمضان. اللهم بلغنا رمضان. واجعلنا فيه من الفائزين. اللهم بلغنا ليلة القدر. واجعل فيها من الفائزين. اللهم يا ربنا ارزقنا نفحات رمضان وافض علينا من رحمات رمضان. واملأ حياتنا ببركات
رمضان. اللهم اجعلنا من الفائزين بكل جائزة انعمت بها على عبد من عبادك في رمضان. اللهم اجعلنا فيه الفائزين بالعتق من النيران ومن الفائزين فيه بالمغفرة والرضوان. ومن الفائزين فيه بالعفو والغفران. اللهم اجعلنا من الفائزين
في رمضان اللهم اعتق رقابنا من اول ليلة من رمضان. اللهم يا رب العالمين. اللهم اجعل القرآن العظيم ربيع قلوبنا ابو صهرنا وجلاء احزاننا وذهاب همومنا وغمومنا. يا حي يا قيوم برحمتك نستغيث. اصلح لنا
اننا كله ولا تكلنا الى انفسنا طرفة عين. اللهم اغفر للمؤمنين والمؤمنات. الاحياء منهم والاموات الى يوم الدين. واهد غير مسلمين يا ارحم الراحمين كما هديت المسلمين. وانصر اخواننا المحاصرين في غزة. اللهم انصرهم. اللهم ايدهم. اللهم امدهم ببلد من
اللهم اذن لهم بنصر قريب وفرج قريب ومدد قريب وعز قريب برحمتك يا ارحم الراحمين رب اجعلنا لك صوامين لك قوامين لك ذكارين لك شكارين برحمتك يا ارحم الراحمين. اقول قولي هذا واستغفر الله لي ولكم. سبحانك اللهم
اشهد ان لا اله الا انت استغفرك واتوب اليك. وجزاكم الله خير